CELEX: 62009CA0259
Language: et
Date: 2010-02-04 00:00:00
Title: Kohtuasi C-259/09: Euroopa Kohtu (viies koda) 4. veebruari 2010 . aasta otsus — Euroopa Komisjon versus Suurbritannia ja Põhja-Iiri Ühendkuningriik (Kaevandustööstuse jäätmete käitlemine — Puudulik ülevõtmine või ülevõtmise siseriiklikest meetmetest teatamata jätmine)

27.3.2010   
            
            
               ET
            
            
               Euroopa Liidu Teataja
            
            
               C 80/7
            
         Euroopa Kohtu (viies koda) 4. veebruari 2010. aasta otsus — Euroopa Komisjon versus Suurbritannia ja Põhja-Iiri Ühendkuningriik
   (Kohtuasi C-259/09) (1)
   
   (Kaevandustööstuse jäätmete käitlemine - Puudulik ülevõtmine või ülevõtmise siseriiklikest meetmetest teatamata jätmine)
   2010/C 80/12
   Kohtumenetluse keel: inglise
   
      Pooled
   
   
      Hageja: Euroopa Komisjon (esindajad: A. Marghelis ja P. Van den Wyngaert)
   
      Kostja: Suurbritannia ja Põhja-Iiri Ühendkuningriik (esindajad: S. Ossowski)
   
      Kohtuasja ese
   
   Liikmesriigi kohustuste rikkumine — Euroopa Parlamendi ja nõukogu 15. märtsi 2006. aasta direktiivi 2006/21/EÜ kaevandustööstuse jäätmete käitlemise ja direktiivi 2004/35/EÜ muutmise kohta (ELT L 102, lk 15) täitmiseks vajalike õigusnormide määratud tähtaja jooksul vastu võtmata jätmine
   
      Resolutsioon
   
   
               1.
            
            
               Kuna Suurbritannia ja Põhja-Iiri Ühendkuningriik ei ole määratud tähtaja jooksul vastu võtnud Euroopa Parlamendi ja nõukogu 15. märtsi 2006. aasta direktiivi 2006/21/EÜ kaevandustööstuse jäätmete käitlemise ja direktiivi 2004/35/EÜ muutmise kohta täitmiseks vajalikke õigus- ja haldusnorme, on Suurbritannia ja Põhja-Iiri Ühendkuningriik rikkunud sellest direktiivist tulenevaid kohustusi.
            
         
               2.
            
            
               Mõista kohtukulud välja Suurbritannia ja Põhja-Iiri Ühendkuningriigilt.
            
         
      (1)  ELT C 220, 12.9.2009